Diari Oficial de la Generalitat Valenciana


Sumari del DOGV 3431, del 10-02-1999 (1999/1041)

DECRET 16/1999, de 2 de febrer, del Govern Valencià, pel qual es creen els instituts d'Educació Secundària d'Alginet, Enguera, núm. 9 d'Elx, Moixent, Morella i Riba-roja de Túria, per transformació de les corresponents seccions d'Educació Secundària existents.
--------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/02/02/16/dof/vci/html**

### Dades del document

Número de DOGV
:   3431

Data del DOGV
:   10-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1041


Data del document
:   02-02-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Morella
    * Alginet
    * Enguera
    * Riba-roja de Túria
    * Moixent
    * ensenyament secundari

DECRET 16/1999, de 2 de febrer, del Govern Valencià, pel qual es creen els instituts d'Educació Secundària d'Alginet, Enguera, núm. 9 d'Elx, Moixent, Morella i Riba-roja de Túria, per transformació de les corresponents seccions d'Educació Secundària existents. [1999/X1041]
  
L'Extensió d'Alginet va ser creada per Ordre de 23 de maig de 1990, de la Conselleria de Cultura, Educació i Ciència, dependent de l'Institut de Batxillerat de Benifaió.
  
L'Extensió d'Enguera, dependent de l'Institut de Batxillerat José de Ribera de Xàtiva, va ser creada per Ordre de 17 de setembre de 1986, de la Conselleria de Cultura, Educació i Ciència. L'Ajuntament d'Enguera, en sessions plenàries de 15 de setembre de 1992 i 14 de maig de 1994, va acordar cedir a la Generalitat Valenciana, a títol gratuït, l'edifici que actualment ocupa el citat centre docent, així com determinats terrenys confrontants.
  
L'Extensió d'Elx, de l'Institut d'Educació Secundària Carrús de la mateixa localitat, va ser creada per Ordre de 7 d'agost de 1998, de la Conselleria de Cultura, Educació i Ciència.
  
L'Extensió de Moixent, de l'Institut d'Educació Secundària Luis Simarro de Xàtiva, va ser creada per Ordre de 14 de juliol de 1992, de la Conselleria de Cultura, Educació i Ciència.
  
L'Extensió de Morella, de l'Institut d'Educació Secundària de Vinaròs, va ser creada per Ordre de 17 d'octubre de 1986, de la Conselleria de Cultura, Educació i Ciència.
  
La Secció d'Educació Secundària de Riba-roja de Túria, de l'Institut d'Educació Secundària de Manises, va ser creada per Ordre de 1 de juliol de 1987, de la Conselleria de Cultura, Educació i Ciència.
  
La disposició transitòria primera del Decret 234/1997, de 2 de setembre, del Govern Valencià, pel qual aprovà el Reglament Orgànic i Funcional dels instituts d'Educació Secundària, va establir que tots els instituts de Batxillerat i de Formació Professional passaren a denominar-se instituts d'Educació Secundària, i les seues extensions i seccions es convertiren en seccions d'Educació Secundària.
  
Els estudis de planificació educativa preveuen la creació de sengles instituts a les localitats d'Alginet, Enguera, Elx, Moixent, Morella i Riba-roja de Túria per a atendre la demanda de llocs escolars dels municipis indicats i els del seu entorn.
  
Per això, i conformement a allò que s'ha establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1.2 del Decret 234/1997, de 2 de setembre, del Govern Valencià, pel qual aprovà el Reglament Orgànic i Funcional dels instituts d'Educació Secundària, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 2 de febrer de 1999,
  
DECRETE
  
Article 1
  
Es crea, per transformació de la Secció d'Alginet, de l'Institut d'Educació Secundària Enric Soler i Godes de Benifaió, codi 30197104, el següent centre docent:
  
Província: València.
  
Localitat: Alginet.
  
Denominació: Institut d'Educació Secundària.
  
Codi: 16992322.
  
Adreça: c/ Mestre Chapí, s/n.
  
Composició: 12 unitats d'Educació Secundària Obligatòria, 6 de Batxillerat i 3 Cicles Formatius de Formació Professional Específica.
  
Capacitat: 360 llocs escolars d'Educació Secundària Obligatòria, 210 de Batxillerat i 180 de Formació Professional.
  
Article 2
  
Es crea, per transformació de la Secció d'Enguera, de l'Institut d'Educació Secundària José de Ribera de Xàtiva, codi 30350564, el següent centre docent:
  
Província: València.
  
Localitat: Enguera.
  
Denominació: Institut d'Educació Secundària.
  
Codi: 18818666.
  
Adreça: Plaça Manuel Tolsa, s/n.
  
Composició: 12 unitats d'Educació Secundària Obligatòria, 6 de Batxillerat i 2 Cicles Formatius de Formació Professional Específica.
  
Capacitat: 360 llocs escolars d'Educació Secundària Obligatòria, 210 de Batxillerat i 180 de Formació Professional.
  
Article 3
  
Es crea, per transformació de la Secció d'Elx, de l'Institut d'Educació Secundària Carrús de la mateixa localitat, codi 86225991, a les instal·lacions del CP Nit de l'Albà, codi 98954392, el següent centre docent:
  
Província: Alacant.
  
Localitat: Elx.
  
Denominació: Institut d'Educació Secundària Núm. 9.
  
Codi: 50575782.
  
Adreça: Avinguda de la Llibertat, s/n.
  
Composició: 24 unitats d'Educació Secundària i 10 de Batxillerat
  
Capacitat: 720 llocs escolars d'Educació Secundària Obligatòria i 350 de Batxillerat.
  
Article 4
  
Es crea, per transformació de la Secció de Moixent, de l'Institut d'Educació Secundària Luis Simarro de Xàtiva, codi 80393709, el següent centre docent:
  
Província: València.
  
Localitat: Moixent.
  
Denominació: Institut d'Educació Secundària.
  
Codi: 33318632.
  
Adreça: Avinguda de Lepant, s/n.
  
Composició: 12 unitats d'Educació Secundària Obligatòria, 6 de Batxillerat i 2 Cicles Formatius de Formació Professional Específica.
  
Capacitat: 360 llocs escolars d'Educació Secundària Obligatòria, 210 de Batxillerat i 120 de Formació Professional.
  
Article 5
  
Es crea, per transformació de la Secció de Morella, de l'Institut d'Educació Secundària Leopoldo Querol de Vinaròs, codi 19763184, el següent centre docent:
  
Província: Castelló.
  
Localitat: Morella.
  
Denominació: Institut d'Educació Secundària.
  
Codi: 62575874.
  
Adreça: Plaça Escoles Pies, 4.
  
Composició: 8 unitats d'Educació Secundària Obligatòria i 4 de Batxillerat.
  
Capacitat: 240 llocs escolars d'Educació Secundària Obligatòria i 140 de Batxillerat.
  
Article 6
  
Es crea, per transformació de la Secció de Riba-roja de Túria, de l'Institut d'Educació Secundària José Rodrigo Botet de Manises, codi 65681572, el següent centre docent:
  
Província: València.
  
Localitat: Riba-roja de Túria.
  
Denominació: Institut d'Educació Secundària.
  
Codi: 20959987.
  
Adreça: carrer Major, s/n.
  
Composició: 16 unitats d'Educació Secundària Obligatòria i 6 de Batxillerat.
  
Capacitat: 480 llocs escolars d'Educació Secundària Obligatòria i 210 de Batxillerat.
  
DISPOSICIONS ADDICIONALS
  
Primera
  
Allò que s'ha establit en el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, que tinga destinació definitiva als centres actualment existents, s'integrara en els nous instituts d'Educació Secundària.
  
Provisionalment, i mentre es definisquen les plantilles tipus corresponents als instituts d'Educació Secundària, les plantilles dels centres de nova creació estaran constituïdes pels llocs de treball que determina la normativa vigent per als instituts de Batxillerat i de Formació Professional.
  
Tercera
  
El material inventariable i fungible de cada una de les seccions s'integrarà en l'inventari del corresponent nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò que s'ha establit en el citat decret, així com per a modificar, si és procedent, el domicili i la configuració dels centres.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana, no obstant això els seus efectes s'entenen referits l'1 de juliol de 1998.
  
València, 2 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI